Sisukord
Register 🔎︎

# Ühenduse omadused

Kui päringu koostamise aknas teha topeltklõps kahe seotud välja ühendusel või valida Lisamine - Uus relatsioon, kuvatakse dialoog Ühenduse omadused. Neid omadusi kasutatakse kõikides edaspidi loodavates päringutes.

Selle käsu kasutamiseks...

Ava päringu koostamine ja vali Lisamine - Uus relatsioon või tee topeltklõps kahe tabeli vahel oleval ühendusjoonel.

## Asjassepuutuvad tabelid

Määrab kaks erinevat tabelit, mida soovid ühendada.

## Asjassepuutuvad väljad

Määrab kaks erinevat andmevälja, mis ühendatakse relatsiooniga.

## Sätted

### Tüüp

Määrab valitud seose tüübi. Mõnes andmebaasis toetatakse võimalike tüüpide seast ainult teatud hulka.

### Sisemine ühendus

Sisemise seose korral sisaldab tulemuste tabel ainult neid kirjeid, kus seotud väljade sisu on sama. LibreOffice'i SQL-is luuakse seda tüüpi seos vastava WHERE-lausega.

### Vasakpoolne ühendus

Vasakpoolse ühenduse korral sisaldab tulemuste tabel kõiki vasakpoolse tabeli välju ja ainult neid parempoolse tabeli välju, kus seotud väljade sisu on sama. LibreOffice'i SQL-is vastab seda tüüpi seos käsule LEFT OUTER JOIN.

### Parempoolne ühendus

Parempoolse ühenduse korral sisaldab tulemuste tabel kõiki parempoolse tabeli välju ja ainult neid vasakpoolse tabeli välju, kus seotud väljade sisu on sama. LibreOffice'i SQL-is vastab seda tüüpi seos käsule RIGHT OUTER JOIN.

### Täielik ühendus

Täieliku ühenduse korral sisaldab tulemuste tabel kõiki vasak- ja parempoolse tabeli välju. LibreOffice'i SQL-is vastab seda tüüpi seos käsule FULL OUTER JOIN.

### Loomulik

Loomuliku ühenduse korral lisatakse SQL-lausesse relatsiooni määratlev võtmesõna NATURAL. See relatsioon ühendab kõik veerud, mille nimi on mõlemas tabelis sama. Tulemusena loodav ühendtabel sisaldab iga sama nimega veerupaari kohta ainult ühte veergu.